ai4bharat/Pralekha huggingface dataset:
ரெயில்வே அமைச்சகம்
கடந்த வருடத்தை காட்டிலும் இந்த வருட அக்டோபரின் முதல் வாரத்தில் ரயில்வேயின் சரக்கு போக்குவரத்து சேவையின் அளவும், வருவாயும் அதிகமாக இருந்தது
2020 அக்டோபர் 8 வரையிலான இந்திய ரயில்வேயின் சரக்கு போக்குவரத்து சேவையின் அளவும், வருவாயும் கடந்த வருடத்தின் இதே காலகட்டத்துடன் ஒப்பிடும் போது அதிகமாக இருந்தது.
26.14 மில்லியன் டன்கள் சரக்கை 2020 அக்டோபரில் 8-ஆம் தேதி வரை இந்திய ரயில்வே கையாண்டது. கடந்த வருடத்தின் இதே காலகட்டதின் 22.1 மில்லியன் டன்களோடு ஒப்பிடும் போது இது 18 சதவீதம் அதிகமாகும்.
இந்த வருடம் அக்டோபர் 8 வரை ரூ 2477.07 கோடியை சரக்கு போக்குவரத்து மூலம் இந்திய ரயில்வே ஈட்டியது. கடந்த வருடத்தின் இதே காலகட்டதின் ரூ 2226.36 கோடியுடன் ஒப்பிடும் போது இது ரூ 250.71 கோடி அதிகமாகும்.
2020 அக்டோபரில் 8-ஆம் தேதி வரை இந்திய ரயில்வே கையாண்ட 26.14 மில்லியன் டன்கள் சரக்கில், 11.47 மில்லியன் டன் நிலக்கரி, 3.44 மில்லியன் டன் இரும்பு தது, 1.28 மில்லியன் டன் உணவு தானியங்கள், 1.5 மில்லியன் டன் உரங்கள் மற்றும் 1.56 மில்லியன் டன் சிமெண்ட் அடங்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1663185
----
(Visitor Counter : 90
ஜல்சக்தி அமைச்சகம்
நிலத்தடி நீர் மாசு படுதல்
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
மேற்கு வங்கம், ஜார்கண்ட், பிஹார், உத்தரப் பிரதேசம், அசாம், மணிப்பூர் மற்றும் சட்டீஸ்கர் ஆகிய பகுதிகளில் பல இடங்களில் நிலத்தடி நீர் மாசு அனுமதிக்கப்பட்ட அளவை தாண்டி உள்ளதை மத்திய நிலத்தடி நீர் வாரியம் கண்டறிந்துள்ளது. இதன் விவரங்கள் கீழ்கண்ட இணைப்பில் கொடுக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777264
பாதுகாப்பு அமைச்சகம்
ஏரோ இந்தியா கண்காட்சி, ஒரு முன்னோட்டம்
கடற்படை விமானப் போக்குவரத்து மற்றும் தன்னம்பிக்கையை மேம்படுத்துதல்
ஏரோ இந்தியா 2023 கண்காட்சி, இரண்டு ஆண்டுகளுக்கு ஒரு முறை நடைபெறும் நிகழ்வு, பெங்களூரு யெலஹங்காவில் உள்ள விமானப்படை மையத்தில் பிப்ரவரி 13-17 வரை நடைபெற உள்ளது. இந்த நிகழ்வு தொழில்துறையினருக்கு தங்களின் சமீபத்திய உபகரணங்கள், ஹெலிகாப்டர்கள் மற்றும் விமானங்களை காட்சிப்படுத்த ஒரு வாய்ப்பை வழங்குகிறது. பாதுகாப்புத்துறை அலுவலர்கள், அசல் உபகரண உற்பத்தியாளர்களுடன் தொடர்புகொள்வதற்கும், ஆயுதப் படைகளில் எதிர்காலத் தேவைகளை பூர்த்தி செய்யும் வகையிலான தயாரிப்புகளில் முதல் அனுபவத்தைப் பெறுவதற்கும் இது ஒரு வாய்ப்பை வழங்குகிறது. ‘ஆத்மநிர்பர்தா’- தற்சார்பு இந்தியா என்ற நிலையை அடைவதற்கான நம் நாட்டின் இலக்கைத் தொடர்ந்து, இந்தியக் கடற்படை சமீபத்தில் உள்நாட்டுத் தொழில்நுட்பத்தில் தயாரிக்கப்பட்ட போர்விமானமான  இலகு ரகபோர் விமானம்  உள்நாட்டு விமானம் தாங்கி போர்க்கப்பலான ஐஎன்எஸ் விக்ராந்தில் தரையிறக்கப்பட்டது.
இந்த விமானத்தை இந்திய கடற்படை சோதனை விமானி இயக்கினார். இந்தியக் கடற்படையின் ஆத்மநிர்பர் பாரத்-தற்சார்பு இந்தியா என்ற தொலைநோக்கு பார்வையின் விளைவுதான் இந்த முக்கிய நடவடிக்கையாகும். ஏரோ இந்தியா 2023 கண்காட்சியில், இந்திய கடற்படை முக்கியத்துவம் வாய்ந்த பல்வேறு நடவடிக்கைகளில் பங்கேற்கிறது.
பல ஆண்டுகளாக பங்கேற்பிலும், செயல்பாட்டு அளவிலும் வளர்ச்சியடைந்துள்ள ஏரோ இந்தியா, கடற்படை விமானப் போக்குவரத்து மற்றும் நாட்டின் பாதுகாப்புப் படைகளின் தன்னம்பிக்கையின் வளர்ச்சி மற்றும் மேம்பாடு தொடர்பாக மற்றொரு முக்கிய நிலையை நிரூபிக்கும் விதமாக அமையும்.
பாதுகாப்பு அமைச்சகம்
இந்தியாவை உலகின் தலைசிறந்த பொருளாதார நாடாக மாற்றுவதில் கூட்டுறவுத் துறை முக்கியப் பங்கு வகிக்கும் என்று மகாராஷ்டிராவின் அஹமதுநகரில் நடந்த நிகழ்ச்சியில் பாதுகாப்புத் துறை அமைச்சர் திரு ராஜ்நாத் சிங் கூறினார்
வரும் ஆண்டுகளில் இந்தியாவை மூன்றாவது பெரிய பொருளாதார நாடாக மாற்றுவதில் கூட்டுறவுத் துறை முக்கியப் பங்கு வகிக்கத் தயாராக உள்ளது என்று பாதுகாப்பு அமைச்சர் திரு ராஜ்நாத் சிங் கூறியுள்ளார். 2023, ஆகஸ்ட் 31, அன்று மகாராஷ்டிராவின் அஹமதுநகரில் நடந்த இலக்கிய விருது வழங்கும் விழாவில் பேசிய பாதுகாப்பு அமைச்சர், தனி கூட்டுறவு அமைச்சகத்தை உருவாக்குவது கூட்டுறவுத் துறைக்கு அரசு அளிக்கும் முக்கியத்துவத்தை சுட்டிக்காட்டுவதாகவும், மேலும் இது துறைக்கு புத்துயிர் அளித்து வலுப்படுத்தியுள்ளது என்றும் தெரிவித்தார்.
பிரதமர் திரு. நரேந்திர மோடி, உலகின் முதல் 3 பொருளாதார நாடுகளில் ஒன்றாக இந்தியா இருக்கும் என்று நாட்டிற்கு உத்தரவாதம் அளித்துள்ளதாக கூறினார். மேலும், நாடு முழுவதும் உள்ள கூட்டுறவு சங்கங்கள் இந்த பயணத்தில் முக்கியப் பங்கு வகிக்கும் என்றும், கூட்டுறவு சங்கங்கள் மட்டுமே இந்தியாவை பொருளாதார செழிப்பை நோக்கி அழைத்துச் செல்லும் என்றும் தெரிவித்தார்.
கூட்டுறவு இன்று செழிப்பான துறையாக உள்ளது என்றும், நமது அரசியலமைப்புச் சட்டத்தில் குறிப்பிடப்பட்டிருப்பது மட்டுமல்லாமல், பிரதமரின் தலைமையின் கீழ், கூட்டுறவு இயக்கத்தை மேம்படுத்த தனி கூட்டுறவு அமைச்சகமும் உருவாக்கப்பட்டுள்ளதாக அவர் கூறினார்.
நாட்டில் விவசாயிகளின் செழிப்புக்கு கூட்டுறவு இயக்கம் பல வழிகளை அளித்துள்ளது என்று பாதுகாப்பு அமைச்சர் கூறினார்.
"நாஃபெட், இப்கோ மற்றும் அமுல் போன்ற பல கூட்டுறவு சங்கங்கள் விவசாயிகளின் சமூக மற்றும் பொருளாதார வளர்ச்சியில் முக்கியப் பங்கு வகிக்கின்றன. இத்தகைய சங்கங்கள் விவசாயத் துறையில் மட்டும் நின்றுவிடாமல், வங்கித் துறையிலும் பங்களித்து வருவதாகக் குறிப்பிட்டார். நாடு முழுவதும் உள்ள பல கூட்டுறவு வங்கிகள் இன்று தங்கள் உறுப்பினர்களுக்கு வேளாண் நோக்கங்களுக்காகவும், சிறுதொழில்கள் தொடங்கவும் குறைந்த வட்டியில் கடன் வழங்குவதாகத் தெரிவித்தார்.
பாதுகாப்பு அமைச்சகம்
மூத்த அதிகாரிகளுக்கான செறிவூட்டல் நிகழ்ச்சியை இந்தியக் கடற்படையின் கல்விப் பிரிவு நடத்தியது
இந்திய கடற்படை தனது வருடாந்திர கல்வி அதிகாரிகள் செறிவூட்டல் திட்டம் 2023 ஐ புதுதில்லியில் அக்டோபர் 05 மற்றும் 06 ஆம் தேதிகளில் நடத்தியது. இந்நிகழ்ச்சியில் இந்திய கடற்படை அகாடமியின் முதன்மை அதிகாரி ரியர் .அட்மிரல் ராஜ்வீர் சிங், கமாடோர் ஜி.ராம்பாபு, மாடோர்  மற்றும் இந்திய கடற்படையின் கல்வி பிரிவைச் சேர்ந்த மூத்த அதிகாரிகள் உள்ளிட்டோர் இதில் கலந்து கொண்டனர். பல்வேறு கொள்கை முன்முயற்சிகள் தொடர்பான சமகால பிரச்சினைகள் குறித்து விவாதிப்பதும், இந்திய கடற்படையின் வளர்ச்சி மற்றும் மேம்பாட்டிற்கான அதன் செயல்பாட்டு செயல்திறனை மேலும் மேம்படுத்துவதும் இந்த நிகழ்ச்சியின் முக்கிய நோக்கமாகும்.
இதன் ஒரு பகுதியாக, தேசிய கல்வி திட்டமிடல் மற்றும் நிர்வாக நிறுவனம்  மற்றும் இந்திரா காந்தி தேசிய திறந்தநிலை பல்கலைக்கழகம்  ஆகியவற்றின் சிறப்பு அழைப்பு பேச்சாளர்கள் உயர்கல்வி உள்ளிட்ட கல்வித் துறையில் சமீபத்திய முன்னேற்றங்கள் குறித்து விரிவுரையாற்றினர். மேலும், பிற கல்வி நிறுவனங்கள் மற்றும் கடற்படை தலைமையகத்தில் உள்ள பிற இயக்ககங்களைச் சேர்ந்த பேச்சாளர்கள் பொருத்தமான மற்றும் சமகால தலைப்புகளில் விரிவுரையாற்றினர். நிறைவுரையாற்றிய பணியாளர் மற்றும் பணியாளர் சேவை கட்டுப்பாட்டாளர் தலைவர் திரு வி.ஏ.கே.சுவாமிநாதன், கடற்படை கல்வி இயக்குநரகத்தின் சமீபத்திய முயற்சிகள் மற்றும் கடற்படை வீரர்களின் கல்வி, பயிற்சி மற்றும் நலனில் இப்பிரிவின் பங்கு பற்றி பேசினார். இந்திய கடற்படையின் வளர்ந்து வரும் பங்கிற்கு ஏற்ப இப்பிரிவை வடிவமைப்பதில் பயனுள்ள தலைமையைத் தொடர்ந்து வழங்குமாறு பிரதிநிதிகளை அவர் வலியுறுத்தினார்.
சிறப்பு சேவைகள் மற்றும் கட்டுரைகள்
ரூ 90.4 லட்சம் மதிப்புள்ள தங்கம் சென்னை விமான நிலைய சுங்கத்துறையால் பறிமுதல், இருவர் கைது
துபாயில் இருந்து தங்கம் கடத்தி வரப்படுவதாக கிடைத்த தகவலைத் தொடர்ந்து, ஃபிளை துபாய் 8517 மற்றும் ஏர் இந்தியா எக்ஸ்பிரஸ் ஐஎக்ஸ்-1644 ஆகிய விமானங்களில் துபாயில் இருந்து சென்னை வந்த திருச்சியை சேர்ந்த நாசர் அலி சிராஜுதின் , முகமது ஆகிப் பாபு பாட்ஷா , ஆகியோரும், சென்னையைச் சேர்ந்த முகமது கடாபி , என்பவரும் விமான நிலையத்தில் இருந்து வெளியே செல்லும் வழியில் சுங்க அதிகாரிகளால் தடுத்து நிறுத்தப்பட்டனர்.
அவர்களை சோதனையிட்டதில், ஆறு பொட்டலங்களில்  தங்கப் பசையை உடலில் மறைத்து வைத்து எடுத்து வந்தது கண்டறியப்பட்டது. இவற்றுடன், 81 கிராம் எடையுள்ள 2 தங்கத் துண்டுகளும், 1.88 கிலோ எடையுள்ள 8 தங்கப் பசைப் பொட்டலங்களும் கைப்பற்றப்பட்டன.
மொத்தம் 1.78 கிலோ எடையுள்ள 24 கேரட் தங்கம் சுங்கச் சட்டத்தின் கீழ் கைப்பற்றப்பட்டது. இதன் மதிப்பு ரூ 90.4 லட்சமாகும். நாசர் அலி மற்றும் முகமது ஆகிப் பாபு ஆகியோர் கைது செய்யப்பட்டனர்.
இது தொடர்பாக மேலும் விசாரணை நடந்து வருவதாக சென்னை சர்வதேச விமான நிலையத்தின் சுங்க ஆணையர் செய்தி குறிப்பொன்றில் தெரிவித்துள்ளார்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில், ஆட்டிஸம் குழந்தைகளின் குறும்படம்
இந்திய சர்வதேச திரைப்பட விழாவில், ஆட்டிஸம்  குழந்தைகள் பற்றி எடுக்கப்பட்ட ‘இன் அவர் வோர்ல்ட்’ ஆவணப்படம் பற்றி இயக்குனரும், தயாரிப்பாளருமான திரு ஸ்ரீதர் விளக்கினார்.
51-வது இந்திய சர்வதேச திரைப்பட விழா கோவாவில் நடக்கிறது. இங்கு கடந்த 18ம் தேதி அன்று, ஆட்டிஸம் குழந்தைகள் பற்றி எடுக்கப்பட்ட ஆவணப்படம் ‘இன் அவர் வோர்ல்ட்’ திரையிடப்பட்டது. இது குறித்து அதன் இயக்குனர் இன்று பேட்டியளித்தார். அப்போது அவர் கூறியதாவது:
இப்போது நாம் வாழும் முறை, இரண்டு வெவ்வேறு உலகங்கள் இருப்பதைக் குறிக்கிறது. ஒன்று ‘‘அவர்களுக்கு’’ மற்றொன்று ‘‘நமக்கு. அவர்கள், நம்மால் தவறாக புரிந்து கொள்ப்படுகிறார்கள். அன்புடன் புரிந்து கொள்ள வேண்டிய உலகத்தை பார்க்க இந்தப் படம் வழி ஏற்படுத்தியுள்ளது. இதன் மூலம் அவர்களை, அன்புடன், பரஸ்பர மரியாதையுடன் வாழும் ஒரே உலகத்தில் ஒன்றிணைக்க முடியும்.
மன வளர்ச்சி குன்றிய குழந்தைகளின் பெற்றோர்கள் அனுபவிக்கும் வலியை அறிந்து கொள்ளவும், உணரவும், எங்கள் படம் ஒரு வாய்ப்பை வழங்குகிறது.
இந்தக் குழந்தைகள் அன்பை எதிர்பார்க்கின்றனர். ஆனால், மக்களுடன் தொடர்பு கொள்ள அவர்கள் சிரமபடுகின்றனர். அதனால் அவர்களின் தூதுவராக நான் இருக்கு வேண்டும் என நினைத்து இந்தப் படத்தை எடுத்தேன். இன்று இந்த அங்கீகாரம் கிடைத்ததற்காக, இந்த படத்தில் நடித்த 3 மன வளர்ச்சி குன்றிய குழந்தைகளுக்கும், இத்தகவலை உலகுக்கு சொல்ல அனுமதித்த அவர்களின் பெற்றோர்களுக்கும் எனது நன்றியை தெரிவித்துக் கொள்கிறேன்.
இவ்வாறு இயக்குனர் திரு. ஸ்ரீதர் தெரிவித்தார்.
மேலும் விவரங்களுக்கு: https://pib.gov.in/PressReleasePage.aspx?PRID=1689967
----
(Visitor Counter : 169
பாதுகாப்பு அமைச்சகம்
ராணுவ தளபதிகள் மாநாட்டில் மூத்த அதிகாரிகளுடன் பாதுகாப்பு அமைச்சர் கலந்துரையாடல்
புதுதில்லியில் வருடத்திற்கு இருமுறை நடக்கும் உயர்மட்ட அளவிலான ராணுவ தளபதிகள் மாநாடு 7.11.2022 முதல் 11.11.2022 வரை நடைபெற்று வருகிறது. இந்த மாநாட்டில், இந்திய ராணுவத்தின் உயர்மட்ட தலைமை அதிகாரிகள், தற்போதைய பாதுகாப்பு நடவடிக்கைகள் மற்றும் பாதுகாப்பு துறை எதிர்நோக்கும் சவால்கள் போன்றவைகள் குறித்து விரிவாக விவாதிப்பார்கள். மேலும் துறைசார்ந்த மறுசீரமைப்பு நடவடிக்கைகள், தளவாடங்கள், நிர்வாகத்துறை, மனித வள மேம்பாட்டு துறை, சுயசார்பு நடவடிக்கைகள் மூலம் முக்கிய தொழில்நுட்பங்களை பயன்படுத்தி நவீனமயமாக்கலை நடைமுறைப்படுத்துவது போன்றவைகள் குறித்தும் இந்த மாநாட்டில் விவாதிக்கப்படும்.
இந்த மாநாட்டின் மூன்றாம் நாளில், மத்திய பாதுகாப்புத்துறை அமைச்சர் திரு ராஜ்நாத் சிங், இந்திய ராணுவ உயர் அதிகாரிகளுடன் கலந்துரையாடினார். குறிப்பாக, எதிர்கால மாற்றத்திற்கு ராணுவம் தயார் நிலையில் இருப்பது குறித்து விவாதிக்கப்பட்டது.
கோடானுகோடி குடிமக்களுக்கு மிகுந்த நம்பிக்கையையும், எழுச்சியூட்டும் அமைப்பாகவும் இந்திய ராணுவம் இருக்கிறது என்றார். நமது எல்லைகளை காக்கும் நடவடிக்கைகளிலும், தீவிரவாதத்திற்கு எதிராக செயல்படும்போதும், சமூக நிர்வாக பணிகளுக்காக அழைக்கப்படும்போதும் இந்திய ராணுவம் சிறந்த அளவில் தனது பங்களிப்பை வழங்கி வருகிறது என்று மத்திய பாதுகாப்புத்துறை அமைச்சர் திரு ராஜ்நாத் சிங் கூறினார்.
இந்திய ராணுவம் எப்போதும், எந்தசூழ்நிலையிலும் தயார் நிலையில் இருக்கும் ஆற்றல் கொண்டது என்று ராஜ்நாத் சிங் புகழாரம் சூட்டினார். முதன்மை கல்வி மற்றும் தொழில் துறை நிறுவனங்களுடன் இணைந்து புதிய தொழில்நுட்பத்தை பயன்படுத்துவதில் இந்திய ராணுவம் முக்கிய பங்காற்றி வருகிறது. அதன் மூலம் சுயசார்பு நடவடிக்கைகள் மூலமாக நவீன மயமாக்கலை செயலாற்றி வருகிறது என்றார். இந்திய ராணுவம் மற்றும் அதன் தலைமை பொறுப்பு வகிக்கும் உயர் அதிகாரிகள் மீது தனக்கு பரிபூர்ண நம்பிக்கை உள்ளது என்றார். எந்தவொரு எதிர்பாராத சூழ்நிலைகளிலும் திறன்பட செயல்படுவதற்கு ராணுவத்தினர் தயார் நிலையில் இருக்க வேண்டியதன் அவசியத்தை திரு ராஜ்நாத் சிங் வலியுறுத்தினார்.
சிறப்பு சேவைகள் மற்றும் கட்டுரைகள்
ஜிஎஸ்டி வரி ஏய்ப்பு தொடர்பாக போலி விலைப்பட்டியல் தயாரித்து மோசடியில் ஈடுபட்ட நபரை ஜிஎஸ்டி புலனாய்வு இயக்குநரகம் கைது செய்துள்ளது
ஜிஎஸ்டி புலனாய்வு இயக்குநரகம், கோவை மண்டலப்பிரிவு வரி ஏய்ப்பு குறித்தான புகார்களை கவனித்து வருகிறது. உளவுத்துறை தகவலின் பேரில் 15ஆம் தேதி சில நிறுவனங்களின் குடியிருப்பு மற்றும் வணிக வளாகங்களில் இயக்குநரகம் சோதனை மேற்கொண்டது. அதில் நிறுவனங்கள் போலியான உள்ளீட்டு வரி வரவு  மோசடியில் ஈடுபட்டிருப்பது தெரிய வந்தது.
சோதனையில், ஜிஎஸ்டி வருமானம் தொடர்பான OTP களைப் பெறப் பயன்படுத்தப்படும் பல மொபைல்போன்கள், இ-வே பில்கள், போலி பில்கள், பல்வேறு ஆவணங்கள் மற்றும் தரவுகளைக் கொண்ட கணினி ஆகியவை கைப்பற்றப்பட்டன. 97 கோடி மதிப்புள்ள போலி விலைப்பட்டியல்  உள்பட முக்கிய ஆவணங்கள், மோசடியில் ஈடுபட்ட நான்கு நிறுவனங்களால் மட்டும் 13 கோடி ரூபாய்க்கு மேல் போலி ஐடிசி வழங்கப்பட்டுள்ளது. இதனால் அரசுக்குப் பலகோடி ரூபாய் இழப்பு ஏற்பட்டுள்ளது.
போலி ஐடிசியைப் பெறுவதற்காக, TMT பார்கள் தயாரிக்கும் ஒரு பெரிய உற்பத்தியாளருக்கு போலி விலைப்பட்டியல்களை வழங்கிய தலைமறைவாக இருந்த இந்தக் கும்பலின் தலைமையாக செயல்பட்ட நபர் கைது செய்யப்பட்டு நீதிமன்றக் காவலில் வைக்கப்பட்டுள்ளார். மேலும் இதுகுறித்து விசாரணை நடைபெற்று வருகிறது என்று இயக்குநரகம் தெரிவித்துள்ளது.
உணவுப் பதப்படுத்துதல் தொழிற்சாலைகள் அமைச்சகம்
பஞ்சாபில் மிகப்பெரிய உணவு பூங்காவை அமைச்சர் திரு நரேந்திர சிங் தோமர் திறந்து வைத்தார்
பஞ்சாப் மாநிலத்தின் கபுர்தலா மாவட்டத்தில் உள்ள பக்ராவில், மிகப்பெரிய உணவு பூங்காவை மத்திய உணவு பதப்படுத்துதல் தொழில்கள், வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் காணொலி மூலம் இன்று திறந்து வைத்தார்.
நிகழ்ச்சியில் பேசிய அவர், இந்தியாவின் விவசாயத்துறையின் மேம்பாட்டில் பஞ்சாப் மற்றும் ஹரியானா ஆகிய மாநிலங்கள் முக்கிய பங்கு வகிப்பதாக குறிப்பிட்டார்.
உணவு பதப்படுத்துதல் துறையின் வளர்ச்சிக்காக பல்வேறு நடவடிக்கைகளை இந்திய அரசு எடுத்துள்ளதாக அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் :https://pib.gov.in/PressReleasePage.aspx?PRID=1675275
-----
(Visitor Counter : 128
சுரங்கங்கள் அமைச்சகம்
உள்நாட்டு தேவையை பூர்த்தி செய்ய போதுமான அளவு முக்கிய கனிமங்கள் உற்பத்தி செய்யப்படுகிறது
கனிமப் பாதுகாப்பு மற்றும் மேம்பாட்டு விதிகளின்  கீழ் முக்கிய கனிமங்களின் உற்பத்தி கடந்த ஒன்பது ஆண்டுகளில் அதிகரித்துள்ளது. 2014-15 மற்றும் 2022-23 காலகட்டத்தில் இந்த கனிமங்களின் உற்பத்தி அளவு கீழ்க்கண்ட பட்டியலில் கொடுக்கப்பட்டுள்ளது.
தேசிய கனிம ஆய்வு அறக்கட்டளையின்  செயல்பாடுகளை விரைவுபடுத்துவதற்காக பல்வேறு பணிகள் மேற்கொள்ளப்படுகின்றன.
ஒவ்வொரு மாதமும் தொழில்நுட்ப மற்றும் செலவினக் குழுவின் கூட்டம் நடத்தப்பட்டு வருகிறது, மேலும் திட்டங்களுக்கான ஒப்புதலை விரைவுபடுத்துவதற்கு நிர்வாகக் குழுக் கூட்டம் நடத்தப்படுகிறது.
பணிகளின் முன்னேற்றத்தை கண்காணித்து ஆய்வு செய்யவும், ஏதேனும் சிக்கல்கள் இருந்தால் அவற்றைத் தீர்க்கவும் அவ்வப்போது கூட்டங்கள் நடத்தப்படுகின்றன.
2014-15 மற்றும் 2022-23 காலகட்டத்தில் முக்கிய கனிமங்களின் உற்பத்தி
|
|
கனிமப் பெயர்
|
||
|
உற்பத்தி அளவு 
|2014-15
||
|
2022-23 
|
|
இரும்புத் தாது
|129.32
||
|
257.86
|
|
சுண்ணாம்புக் கல்
|293.27
||
|
406.16
|
|
குரோமைட்
|2.16
||
|
3.56
|
|
தங்கத் தாது
|0.45
||
|
0.63
|
|
ஈயம் மற்றும் துத்தநாக தாது
|9.36
||
|
16.74
|
|
பாக்சைட்
|22.49
||
|
23.84
|
|
ஈய செறிவு
|
|
0.20
|
|
0.38
|
|
மாங்கனீசு தாது
|
|
2.37
|
|
2.83
|
|
துத்தநாகச் செறிவு
|
|
1.49
|
|
1.67
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் பிரலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
தூய்மையே சேவை இயக்கத்தில் பிரதமர் பங்கேற்பு தில்லி பள்ளியில் தொண்டு புரிந்தார்
பிரதமர் திரு. நரேந்திர மோடி இன்று தொடங்கப்பட்ட தூய்மையே சேவை இயக்கத்தில்  பங்கேற்றார். அப்போது, நாட்டின் 17 இடங்களில் இருந்த மக்களுடன் காணொலியின் வழியாக கலந்துரையாடினார். இந்தத் தூய்மை இயக்கத்தையொட்டி, பிரதமர் தில்லியில் உள்ள பள்ளியில் நேரடியாக உடலுழைப்பை நல்கி தொண்டு  புரிந்தார்.
தில்லியில் இருந்தபடி காணொலி மூலம் நாடு முழுவதும் தூய்மையே சேவை இயக்கத்தை அவர் தொடங்கிவைத்த சிறிது நேரத்தில், மத்திய தில்லி ராணி ஜான்சி சாலையில் உள்ள பாபாசாகேப் அம்பேத்கர் மேல்நிலைப் பள்ளிக்கு விரைந்தார். அங்கு, அம்பேத்கர் சிலைக்கு மலர் தூவி அஞ்சலி செலுத்தினார். பின்னர், அங்கு நடைபெற்ற தூய்மை இயக்கத்தில் நேரடியாகவே அவர் ஈடுபட்டார். அத்துடன், அங்கு பள்ளி மாணவர்களுடன் கலந்துரையாடி, அவர்களை தூய்மைப் பணியில் ஈடுபடும்படி அறிவுறுத்தினார்.
அந்தப் பள்ளிக்குப் பிரதமர் பயணம் செய்தபோது வழக்கமான போக்குவரத்திலேயே அவர் வாகனத்தில் சென்றார். பிரதமருக்கான வழக்கமான போக்குவரத்து நடைமுறை இல்லை. போக்குவரத்தில் சிறப்பு ஏற்பாடு ஏதும் செய்யப்படவில்லை.
பிரதமர் இன்று சென்ற அம்பேத்கர் மேல்நிலைப் பள்ளியின் வளாகத்தை 1946ஆம் ஆண்டு டாக்டர் அம்பேத்கர் வாங்கினார். தாழ்த்தப்பட்டோரின் கல்வி, சமூக, பொருளாதார மேம்பாட்டுப் பணிகளுக்காக ஒரு பள்ளியை தொடங்குவதற்காக அம்பேத்கர் அந்த இடத்தை வாங்கியிருந்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
‘டெக்னோகிரஹிஸ்’-க்கான ஆன்லைன் சேர்க்கை முறை அறிமுகம்
‘டெக்னோகிரஹிஸ்’-க்கான ஆன்லைன் சேர்க்கை முறையை மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா ஷங்கர் மிஸ்ரா காணொலி மூலம் இன்று தொடங்கி வைத்தார்.
ஐஐடி, என்ஐடி, பொறியியல், திட்டமிடல் மற்றும் கட்டிடக்கலை கல்லூரிகள் ஆகியவற்றின் மாணவர்கள், ஆசிரியர்கள், கல்வியாளர்கள் மற்றும் இதர பங்குதாரர்கள் டெக்னோகிரஹி என்று அழைக்கப்படுகிறார்கள்.
நிகழ்ச்சியில் பேசிய திரு மிஷ்ரா, கற்றல், ஆலோசனை, சிந்தனைகளின் உருவாக்கம், தீர்வுகள், ஆய்வு, புதுமைகள் மற்றும் தொழில்நுட்ப விழிப்புணர்வு ஆகியவற்றுக்காக ஆறு எல்எச்பி இடங்களில் உள்ள நேரடி ஆய்வகங்களைக் காண விரும்புவோர் தங்களை இதில் பதிவு செய்து கொள்ளலாம் என்று கூறினார்.
“இதன் மூலம் பயன்பாட்டில் உள்ள தொழில்நுட்பங்கள் குறித்த நேரடி அனுபவம் அவர்களுக்குக் கிடைப்பதோடு, ‘மேக் இன் இந்தியா’ அணுகலோடு கட்டுமானத் துறையில் இவற்றை அவர்கள் பயன்படுத்தலாம்,” என்று அவர் மேலும் கூறினார்.
12 மாதங்களில் எல்எச்பி திட்டங்கள் முடிவதற்குள், அவை செயல்படுத்தப்படும் இடங்களில் இருந்து நேரடித் தகவல்கள் டெக்னோகிரஹிகளுக்கு கிடைக்கும். எல்எச்பி விளக்க திட்ட செய்தி மடலையும் இந்நிகழ்ச்சியின் போது திரு மிஷ்ரா வெளியிட்டார்.
திட்டம் குறித்த தகவல்களை கட்டுரைகள் மற்றும் புகைப்படங்கள் மூலம் மாணவர்கள், ஆசிரியர்கள், பங்குதாரர்கள், மற்றும் பொதுமக்களுக்குத் தெரிவிப்பதற்காக ஒவ்வொரு மாதமும் 12 செய்தி மடல்கள் வெளியிடப்படும். ஒவ்வொரு மாநிலத்திலும் இத்திட்டத்தின் முன்னேற்றம் குறித்த தகவல்களைத் தெரிவிப்பதன் மூலம், திட்டம் செயல்படுத்தப்படும் ஆறு மாநிலங்களுக்கிடையே ஆரோக்கியமான போட்டியையும் செய்திமடல்கள் ஊக்குவிக்கும்.
நிதி அமைச்சகம்
தேர்தல் பத்திரங்கள் திட்டம் 2018: பாரத ஸ்டேட் வங்கியின் அதிகாரம் பெற்ற கிளைகளில் தேர்தல் பத்திரங்கள் விற்பனை
பாரத ஸ்டேட் வங்கி 3-வது கட்டமாகத் தேர்தல் பத்திரங்களைத் தனது அதிகாரம் பெற்ற 11 கிளைகளின்  மூலம் 1.05.2018 முதல் 10.05.2018 வரை விற்பனை செய்யவும், அவற்றுக்குரிய ரொக்கம் செலுத்தவும் அனுமதி அளிக்கப்பட்டுள்ளது.
தேர்தல் பத்திரத் திட்டம்-2018
கட்டம் 3: மே 1-10, 2018
தமிழ்நாட்டில் பாரத ஸ்டேட் வங்கியின் அதிகாரம் பெற்ற கிளை
|
|
வ.எண்
|
|
மாநிலம்
|
|
கிளையின் பெயர் மற்றும் முகவரி
|
|
கிளை குறியீடு எண்
|
|
தற்போது உள்ளதா. புதிதா
|
|
01
|
|
தமிழ்நாடு
|
|
சென்னை பிரதான கிளை, 336/166 தம்புச்செட்டித் தெரு, பாரிமுனை, சென்னை-600 001
தமிழ்நாடு
|
|
00800
|
|
தற்போது உள்ளது
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 77
சிறப்பு சேவைகள் மற்றும் கட்டுரைகள்
போதைப் பொருள் கடத்திய 4 பேர் கைது : சென்னை விமானநிலைய சுங்கத்துறை நடவடிக்கை
ஆஸ்திரேலியாவுக்கு செல்லும் கொரியர் பார்சல் ஒன்றில் போதைப் பொருள் கடத்தப்படுவதாக சென்னை விமான நிலைய சுங்க அதிகாரிகளுக்கு தகவல் கிடைத்தது. இதையடுத்து விமான நிலையத்தின் ஏர் கொரியர் வளாகத்தில் இருந்த பார்சலை, சுங்க அதிகாரிகள் சோதனை செய்தனர்.
அதில் மசாலா பொடி என குறிப்பிடப்பட்டிருந்தது. அதை திறந்து பார்த்தபோது, பிரபல நிறுவனத்தின், 50 மற்றும் 100 கிராம் மசாலா பொடி பாக்கெட்டுகள், இதர பலசரக்கு பொருட்களுடன் இருந்தன. மிளகாய் பொடி மற்றும் சாம்பார் பொடி பாக்கெட்டுகள் சிலவற்றில், 37 வெள்ளை கிரிஸ்டலைன் பொடி பொட்டலங்கள் மறைத்து வைக்கப்பட்டிருந்தன. அவை ‘சூடோபெட்ரின்’ என்ற போதைப் பொருள் கலந்தவை என்பது பரிசோதனையில் கண்டறியப்பட்டது. மொத்த 3 கிலோ, சூடோபெட்ரின், போதைப் பொருள் தடுப்பு சட்டத்தின் கீழ் பறிமுதல் செய்யப்பட்டது. இவற்றின் மதிப்பு ரூ. 30 லட்சம்.
தேனியைச் சேரந்த ஒருவரின் பெயரில் இந்த பார்சல் ஆஸ்திரேலியாவில் உள்ள ஒரு முகவரிக்கு அனுப்பப்பட்டிருந்தது. விசாரணையில் சென்னையைச் சேர்ந்த சாதிக் என்பவர் இந்த கடத்தலின் பின்னணியில் இருந்தது கண்டுபிடிக்கப்பட்டது. இந்த கடத்தல் தொடர்பாக சாதிக், கான், அந்தோணி, செல்வம் ஆகிய 4 பேர் கைது செய்யப்பட்டுள்ளதாக, சென்னை சர்வதேச விமான நிலைய சுங்கத்துறை ஆணையர் திரு. ரஞ்சன் சவத்திரி வெளியிட்டுள்ள பத்திரிக்கை செய்தியில் தெரிவித்துள்ளார்.
ஜவுளித்துறை அமைச்சகம்
இந்திய பருத்தி ஆணையத்திற்கு  2014-15 முதல் 2020-21 வரையிலான பருத்தி பருவங்களுக்கு ரூ.17,408.85 கோடி விலை ஆதரவுக்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில், 2014-15 முதல் 2020-21 வரையிலான பருத்தி பருவங்களுக்கு, இந்திய பருத்தி ஆணையத்திற்கு  ரூ.17,408.85 கோடிக்கான உறுதியான விலை ஆதரவுக்கு ஒப்புதல் அளித்துள்ளது. .
பருத்தி விவசாயிகளின் நலன்களைப் பாதுகாக்கும் வகையில், பருத்தியின் விலை ஆதரவு நடவடிக்கைகளை மேற்கொள்வது பொருத்தமானது என்பதால், 2014-15 முதல் 2020-21 வரையிலான பருத்தி பருவங்களுக்கு குறைந்தபட்ச ஆதரவு விலை நிர்ணயிக்கப்பட்டுள்ளது. அதன் அமலாக்கம், நாட்டின் பொருளாதார மேம்பாட்டு நடவடிக்கைகளில் பருத்தி விவசாயிகளை உள்ளடக்கிய தன்மையை மேம்படுத்துகிறது. விலை ஆதரவு நடவடிக்கைகள் பருத்தி விலையை நிலைப்படுத்தவும் விவசாயிகளின் துயரத்தைப் போக்கவும் உதவுகின்றன.
பருத்தி மிக முக்கியமான பணப்பயிர்களில் ஒன்றாகும் என்பதோடு, சுமார் 58 லட்சம் பருத்தி விவசாயிகள், பருத்தி பதப்படுத்துதல் மற்றும் வர்த்தகம் போன்ற பருத்தி தொடர்புடைய நடவடிக்கைகளில் ஈடுபட்டுள்ள 400 முதல் 500 லட்சம் மக்களின் வாழ்வாதாரத்தை நிலைநிறுத்துவதில் முக்கியப் பங்கு வகிக்கிறது.
பருத்தி பருவம் 2020-21 இல், பருத்தி சாகுபடியின் பரப்பளவு 133 லட்சம் ஹெக்டேராக இருந்ததுடன், 360 லட்சம் பொதிகள் என மதிப்பிடப்பட்டுள்ளது, இது மொத்த உலகளாவிய பருத்தி உற்பத்தியில் 25% ஆகும். விவசாய செலவுகள் மற்றும் விலைகளுக்கான கமிஷனின் பரிந்துரைகளின் அடிப்படையில், இந்திய அரசு விதை பருத்திக்கு  குறைந்தபட்ச ஆதரவு விலையை நிர்ணயித்துள்ளது.
மத்திய அரசு, பருத்தி கார்ப்பரேஷன் லிமிடெட் நிறுவனத்தை, மத்திய நோடல் ஏஜென்சியாக நியமித்ததுடன், குறைந்தபட்ச ஆதரவு விலை மட்டத்திற்கு கீழே பருத்தி விலை குறையும் போது, அனைத்து நியாயமான சராசரி தரம்  பருத்தியையும் விவசாயிகளிடமிருந்து எந்தவித தர அளவும் இல்லாமல் கொள்முதல் செய்வதன் மூலம், பருத்தியின் குறைந்தபட்ச ஆதரவு விலையை இந்திய பருத்தி கார்ப்பரேஷன் லிமிடெட் பொறுப்பேற்க வேண்டும். குறைந்தபட்ச ஆதரவு விலை நடவடிக்கைகள் பருத்தி விவசாயிகளை எந்தவொரு துயரமான விலைச் சூழ்நிலையிலும் பாதகமான விற்பனையிலிருந்து பாதுகாக்கின்றன.
குறைந்தபட்ச ஆதரவு விலை செயல்பாடுகள், இயற்கையில் இறையாண்மையாக செயல்படுவதுடன், தற்சார்பு இந்தியாவுக்கு உதவி செய்யும் வகையில், நூற்புத் தொழிலுக்கான மூலப்பொருளான தரமான பருத்திக்காக, பருத்தி சாகுபடியில் அவர்களுடைய ஆர்வத்தை நிலையாக தக்கவைக்க, நாட்டின் பருத்தி விவசாயிகளை ஊக்குவிக்கிறது. பருத்தி கார்ப்பரேஷன் ஆஃப் இந்தியா லிமிடெட், அதன் உள்கட்டமைப்பை தயார் நிலையில் வைத்திருப்பதால், பருத்தி வளரும் பெரிய 11 மாநிலங்களில், 143 மாவட்டங்களில் 474 கொள்முதல் மையங்களைத் திறக்கிறது.
உலகளாவிய தொற்றுநோய் நெருக்கடி காலங்களில், கடந்த இரண்டு பருத்தி பருவங்களில் , CCI நாட்டின் பருத்தி உற்பத்தியில் 1/3ல் அதாவது, சுமார் 200 லட்சம் பேல்களை கொள்முதல் செய்து ரூ.55,000/- கோடிக்கு மேல் 40 லட்சம் விவசாயிகளின் வங்கி கணக்குகளில் நேரடியாக வரவு வைத்தது.
தற்போதைய பருத்தி பருவத்தில் அதாவது 2021-022, CCI ஆனது 11 பெரிய பருத்தி வளரும் மாநிலங்களிலும் 450 க்கும் மேற்பட்ட கொள்முதல் மையங்களில் மனித ஆற்றலைப் பயன்படுத்துதல் உட்பட, குறைந்தபட்ச ஆதரவு விலை நடவடிக்கைகளின் எந்தவொரு நிகழ்வையும் சந்திக்க போதுமான அனைத்து ஏற்பாடுகளையும் ஏற்கனவே செய்துள்ளது.
பிரதமர் அலுவலகம்
பாங்காக்கில் இன்று நடைபெறும் ‘ஸ்வஸ்தீ பிரதமர் மோடி’ சமூக நிகழ்ச்சியில் பிரதமர் உரையாற்ற உள்ளார்
பாங்காக்கில் இந்திய நேரப்படி இன்று மாலை 6 மணிக்கு நடைபெறும் ‘ஸ்வஸ்தீ பிரதமர் மோடி’ சமூக நிகழ்ச்சியில் பிரதமர் நரேந்திர மோடி உரையாற்ற உள்ளார். தாய்லாந்தில் உள்ள இந்திய சமூகத்தைச் சேர்ந்த ஏராளமானோர் இந்த நிகழ்வில் கலந்து கொள்வார்கள். அவரது உரையை நேரலையில் காணலாம்.
PMO India
✔@PMOIndia
பாங்காக்கில் இந்திய நேரப்படி இன்று மாலை 6 மணிக்கு நடைபெறும் ‘ஸ்வஸ்தீ பிரதமர் மோடி’ சமூக நிகழ்ச்சியில் பிரதமர் நரேந்திர மோடி உரையாற்ற உள்ளார்.
தாய்லாந்தில் உள்ள இந்திய சமூகத்தை சேர்ந்த ஏராளமானோர் இந்த நிகழ்வில் கலந்து கொள்வார்கள். அவரது உரையை நேரலையில் காணலாம்.
பாதுகாப்பு அமைச்சகம்
ராணுவ துணை தளபதி லெப்டினன்ட் ஜெனரல் சிபி மொகந்தி அமெரிக்கா பயணம்
ராணுவ துணை தளபதி லெப்டினன்ட் ஜெனரல் சிபி மொகந்தி 5 நாள் பயணமாக அமெரிக்கா சென்றுள்ளளார். இருதரப்பு ராணுவ ஒத்துழைப்பை அதிகரிப்பது, எதிர்காலத்தில் பாதுகாப்பு உறவுகளை வலுப்படுத்துவதற்கான வழிகள் குறித்து ஆராய்வது ஆகியவைதான் இந்த பயணத்தின் நோக்கம்.
ஹவாயில் நடைபெறும் பலதரப்பு பாதுகாப்பு தலைவர்கள் மாநாட்டிலும் ராணுவ துணை தளபதி பங்கேற்கிறார். கொரோனா எவ்வாறு தேசிய பாதுகாப்பை மாற்றும், தடையற்ற மற்றும் வெளிப்படையான இந்தோ-பசிபிக் விஷயத்தில் சிறுதரப்பினரின் பங்கு, தொழில்நுட்பம் மூலமான அச்சுறுத்தல்களின் சவால்கள் மற்றும் வாய்ப்புகள் ஆகிய மூன்று முக்கிய விஷயங்கள் குறித்து இந்த கருத்தரங்கில் விவாதிக்கப்படும்.
இந்த மாநாட்டுக்கு வரும், அமெரிக்க பாதுகாப்பு படைகளின் மூத்த தலைவர்களையும், லெப்டினன்ட் ஜெனரல் சி.பி. மொகந்தி சந்தித்து பேசுவார்.
பிறகு ராணுவ துணை தளபதி, வாஷிங்டன் சென்று மூத்த ராணுவத் தலைவர்கள் மற்றும் அமெரிக்க பாதுகாப்புத்துறை தலைவர்களை சந்தித்து பேசுகிறார். வீரர்களுக்கான திட்டங்களை செயல்படுத்தும் அலுவலகத்தையும், சி.பி.மொகந்தி பார்வையிட்டு புத்தாக்க திட்டங்கள் மற்றும் முறைகளை பார்வையிடுகிறார். இந்த சந்திப்புகள் இரு நாடுகள் இடையே ராணுவ அளவிலான ஒத்துழைப்பை அதிகரிக்கும்.
----
(Visitor Counter : 156